ΚΟΙΝΗ ΘΕΣΗ (ΕΚ) αριθ. 30/96 η οποία καθορίστηκε από το Συμβουλίο στις 28 Μαΐου 1996 για τη θέσπιση του κανονισμού (ΕΚ) αριθ. . . ./96 του Συμβουλίου, της . . ., για την τροποποίηση του κανονισμού (ΕΟΚ) αριθ. 259/93 σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και έξοδό τους (96/C 219/03)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130Σ, παράγραφος 1,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας με τη διαδικασία του άρθρου 189Γ (3),

τον κανονισμό (ΕΟΚ) αριθ. 259/93 του Συμβουλίου, της 1ης Φεβρουαρίου 1993, σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινοτήτας καθώς και κατά την είσοδο και έξοδό τους (4), και ιδίως το άρθρο 16,

Εκτιμώντας:

ότι, από τις 7 Φεβρουαρίου 1994, η Ευρωπαϊκή Κοινότητα είναι συμβαλλόμενο μέρος της Σύμβασης της Βασιλείας σχετικά με τον έλεγχο των διασυνοριακών μεταφορών επικίνδυνων αποβλήτων και τη διάθεσή τους 7

ότι, κατά τη δεύτερη συνδιάσκεψη των συμβαλλομένων μερών της Σύμβασης της Βασιλείας εγκρίθηκε με συναίνεση η απόφαση II/12 για την άμεση απαγόρευση όλων των εξαγωγών, από κράτη μέλη του Οργανισμού Οικονομικής Συνεργασίας (ΟΟΣΑ) προς κράτη μη μέλη του ΟΟΣΑ, επικινδύνων αποβλήτων προς διάθεση καθώς και για την απαγόρευση, από την 1η Ιανουαρίου 1998, το αργότερο, όλων των εξαγωγών, από κράτη μέλη του ΟΟΣΑ προς κράτη μη μέλη του ΟΟΣΑ, επικίνδυνων αποβλήτων που προορίζονται για ανακύκλωση ή ανάκτηση 7

ότι έχει ζητηθεί από τα συμβαλλόμενα μέρη να συνεργασθούν και να δράσουν δραστήρια για την αποτελεσματική εφαρμογή της απόφασης II/12 7

ότι απαγορεύονται όλες οι εξαγωγές αποβλήτων προς διάθεση, βάσει του άρθρου 14 του κανονισμού (ΕΟΚ) αριθ. 259/93, προς κράτη μέλη του ΟΟΣΑ, και ότι σύμφωνα με το άρθρο 18 του ιδίου κανονισμού, απαγορεύεται κάθε εξαγωγή αποβλήτων σε κράτη ΑΚΕ 7

ότι ο εν λόγω κανονισμός δεν έχει προβλέψει μέχρι τώρα την πλήρη απαγόρευση των εξαγωγών, προς κράτη μη μέλη του ΟΟΣΑ, επικίνδυνων αποβλήτων που προορίζονται για ανακύκλωση ή αξιοποίηση 7

ότι ενδείκνυται να τροποποιηθεί αναλόγως ο εν λόγω κανονισμός,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 16 του κανονισμού (ΕΟΚ) αριθ. 259/93, η παράγραφος 1 αντικαθίσταται από το ακόλουθο κείμενο:

«1. Απαγορεύεται κάθε εξαγωγή, προς αξιοποίηση, αποβλήτων που αναφέρονται στα παραρτήματα III, και IV, εκτός εάν:

α) προορίζονται για χώρες στις οποίες εφαρμόζεται η απόφαση του ΟΟΣΑ 7

β) προορίζονται για άλλες χώρες:

- οι οποίες είναι συμβαλλόμενα μέρη της Σύμβασης της Βασιλείας ή/και με τις οποίες η Κοινότητα, ή η Κοινότητα και τα κράτη μέλη, έχουν συνάψει διμερείς ή πολυμερείς ή περιφερειακές συμφωνίες ή διακανονισμούς σύμφωνα με το άρθρο 11 της Σύμβασης της Βασιλείας και την παράγραφο 2 του παρόντος άρθρου. Ωστόσο, από την 1η Ιανουαρίου 1998, απαγορεύονται όλες οι εξαγωγές αυτές,

- με τις οποίες διάφορα κράτη μέλη έχουν συνάψει κατ' ιδίαν διμερείς συμφωνίες και διακανονισμούς πριν από την ημερομηνία εφαρμογής του παρόντος κανονισμού, εφόσον οι εν λόγω συμφωνίες και διακανονισμοί είναι συμβατοί με την κοινοτική νομοθεσία και με το άρθρο 11 της Σύμβασης της Βασιλείας και την παράγραφο 2 του παρόντος άρθρου. Οι συμφωνίες και οι διακανονισμοί αυτοί κοινοποιούνται στην Επιτροπή εντός προθεσμίας τριών μηνών από την ημερομηνία θέσης σε εφαρμογή του παρόντος κανονισμού ή από τη δική τους ημερομηνία θέσης σε εφαρμογή, ανάλογα με το ποιά ημερομηνία προηγείται, η δε ισχύς τους λήγει όταν συναφθούν συμφωνίες ή διακανονισμοί σύμφωνα με την πρώτη περίπτωση. Ωστόσο, από την 1η Ιανουαρίου 1998, απαγορεύονται όλες οι εξαγωγές αυτές.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, . . .

Για το Συμβούλιο

Ο Πρόεδρος

(1) ΕΕ αριθ. C 164 της 30. 6. 1995, σ. 8.

(2) ΕΕ αριθ. C 18 της 22. 1. 1996, σ. 18.

(3) Γνώμη του Ευρωπαϊκού Κοινοβουλίου της 16ης Ιανουαρίου 1996 (ΕΕ αριθ. C 32 της 5. 2. 1996, σ. 32), κοινή θέση του Συμβουλίου της . . . (δεν δημοσιεύθηκε ακόμα στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν δημοσιεύθηκε ακόμα στην Επίσημη Εφημερίδα).

(4) ΕΕ αριθ. L 30 της 6. 2. 1993, σ. 1. Κανονισμός όπως τροποποιήθηκε από την απόφαση 94/721/ΕΚ της Επιτροπής (ΕΕ αριθ. L 288 της 9. 11. 1994, σ. 36).

ΣΧΕΔΙΟ ΑΙΤΙΟΛΟΓΙΚΗΣ ΕΚΘΕΣΗΣ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 3 Μαΐου 1995 η Επιτροπή υπέβαλε πρόταση κανονισμού (1) με βάση το άρθρο 130 Σ παράγραφος 1 της συνθήκης ΕΚ, για την τροποποίηση του κανονισμού (ΕΟΚ) αριθ. 259/93 σχετικά με την παρακολούθηση και τον έλεγχο των μεταφορών αποβλήτων στο εσωτερικό της Ευρωπαϊκής Κοινότητας, καθώς και κατά την είσοδο και την έξοδό τους.

2. Το Ευρωπαϊκό Κοινοβούλιο έδωσε τη γνώμη του σε πρώτη ανάγνωση (2) στις 16 Νοεμβρίου 1995 και στις 16 Ιανουαρίου 1996.

Μετά τη γνωμοδότηση αυτή, η Επιτροπή διαβίβασε τροποποιημένη πρόταση στις 20 Φεβρουαρίου 1996 (3).

Η Οικονομική και Κοινωνική Επιτροπή έδωσε τη γνώμη της (4) στις 25 Οκτωβρίου 1995.

3. Στις 28 Μαΐου 1996, το Συμβούλιο ενέκρινε ομόφωνα την κοινή του θέση, σύμφωνα με το άρθρο 189 Γ της συνθήκης.

II. ΣΤΟΧΟΣ

4. Η εν λόγω πρόταση κανονισμού αποσκοπεί στη μεταφορά, στον κανονισμό (ΕΟΚ) αριθ. 259/93 των σχετικών διατάξεων της απόφασης II/12 της 2ης διάσκεψης των συμβαλλομένων μερών της Σύμβασης της Βασιλείας.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

5. Το Συμβούλιο αξιολόγησε την τροποποιημένη πρόταση της Επιτροπής λαμβάνοντας υπόψη, αφενός, τον προαναφερόμενο στόχο και, αφετέρου, την ανάγκη να αποφευχθεί η ύπαρξη διαφορετικών κατηγοριών αποβλήτων εντός και εκτός της Κοινότητας και να εξασφαλιστεί η δημιουργία εντός των διεθνών φορέων ενός λογικά συνεπούς πλαισίου καταλόγων και κατηγοριών αποβλήτων.

Ειδικότερα, το Συμβούλιο θεώρησε ότι το κύριο στοιχείο που πρέπει να συμπεριληφθεί το συντομότερο στον κανονισμού (ΕΟΚ) αριθ. 259/93 είναι το ουσιαστικό περιεχόμενο της απόφασης II/12 (που επιβεβαιώθηκε με την απόφαση III/1), δηλαδή η απαγόρευση (αμέσως ή αργότερα, ανάλογα με τη φύση των προβλεπομένων ενεργειών) των εξαγωγών επικίνδυνων αποβλήτων, ανεξάρτητα από τις απαιτούμενες τεχνικές διευκρινίσεις.

Το Συμβούλιο συμφώνησε να εγκρίνει την κοινή του θέση ομόφωνα.

(1) ΕΕ αριθ. C 164 της 30. 6. 1995, σ. 8.

(2) ΕΕ αριθ. C 32 της 5. 2. 1996, σ. 32.

(3) ΕΕ αριθ. C 107 της 13. 4. 1996, σ. 6.

(4) ΕΕ αριθ. C 18 της 22. 1. 1996, σ. 18.